
+ Dimitrie Pan 


născ. 8/20 Oct. 1856, mort 25 Maiu 1927, 


Unul dintre cei mai stăruitori pioni culturali ai generaţiei 
bătrâne din Bucovina, a ajuns şi el la capătul obștescului drum 
al tuturora. Moartea l-a prididit în plină muncă şi o bună parte 
din scrisul lui rămâne răvăşit în vraiştea manuscriptelor neispră- 
vite. — De altfel aproape tot scrisul lui, şi mai ales acesta din 
urmă, se resimte ca de un fel de pripă, care dădea mai mult o 
adunare, o îngrămădire de material, decât o ordonare sau cerce- 
tare disciplinată. Şi totuşi, prin atâtea realizări ale sale, Dimitrie 
Dan, cercetător al trecutului şi al iolclorului nostru, va stărui să 
rămână mai mult decât numai pilda unei atât de vioaie energii. 


[i 


L. Mărin 


Cântece 


Frunză verde de-alunea, 
Mă duceam la mândra mea, 
O găsiam c'o rufă rea; 
Cea mai bună o cârpia. 


Atunci, lele ne-om lua, 
Când putea-vei număra 
Frunza de pe două lunci, 
Părul de pe nouă. junci, 
Penele dela doi cuci, 

Părul dela opt haiduci. 
Și'ncă-atunci ne-om mai lua 


Nu-mi da, Doamne, bogăţie, 
Numai om să-mi placă mie; 


Când o întorcea pe faţă |. 
N'o.mai cunoşteai de aţă; 
Când o întorcea pe dos, 
Petecile curgeau jos... 


Când a fi de s'a tâmpla 
Soarele să fi greşit : 


“Să răsară'n. asfinţit, 


lară apa din vălcea 
La izvor când s'a 'nturna. 
Tocma-atuncea ne-om:lua ! 


* 


Nu-mi da, Doamne, nici avere, 
Numai om pe-a mea plăcere. 

Negru, Doamne, îi pământul De vin bagă măn pământ: 


Da mai negru mi-i urâtul! Dragostea şi om frumos 
Uritul şi omul hâd Din pământ iară m'au scos!... 
* 

Leliţă, cu ochii verzii, Altă mândră că mi-oiu prinde, 
Şi cu vorbe şi dovezi, Mai de soiu şi mai frumoasă, 
Nu gândi, mândră, gândi, Nu ca tine-o dupuroasă; 
Ca ca tine n'oiu găsi. Mai de soiu şi mai de viţă, 
Numai mâna de-oiu întinde Nu ca tine-o cucaviţă! 

Din Straja, jud. Rădăuţi culese de Dimitrie Dan 


Pentru cea mai artistică scrisoare a lui Creangă 


De fapt scrisoarea descoperită de neostoitul cercetător al lui 
Creangă, păr. E. D. Furtună!) e (cum zicea cronicarul M. Sandu 
din „Floarea Soarelui“ 1 1927, 78) „nu numai cea mai veche 
din câte scrisori cunoaştem. dela Creangă — venind din 3 Iulie 
1862 — ci-i şi cea mai artistică, cea mai ... Crengoasă“ din- 
tre scrisorile lui Creangă. 

O fericită invenţie a umoristului Creangă ca aceasta d p. 
că cutare prohesore (formă ridiculizantă pentru atunci cureritul 
profesore), în afară de „patru care de cărbuni din pădurea Du- 
mesnicului, pentru văcsuitu opincile, şi apă câtu va pute bea, cu 
calu cu totu, din păriul trecătoru pe lângă Căşăriă“ şn „afară de 
alte venituri ce-i mai curgu de pe dealul Cetăţei, când vine vr'o 
ploaie repede.“ — mai are şi „trei mii de zile pe unu anu de 
lei“, nu e oare preludiul marelui Creangă de mai tărziu ? 

Păr. Furtună a avut grija de a-și însoţi preţioasa s'a des- 
coperire cu o serie de foarte binevenite note lămuritoare. Şi to- 
tuşi rămân în jurul acestui ... debut literar al lui Creangă încă 
atâtea chestiuni de lămurit, atâtea posibilităţi de glosare. lată câteva 

Creangă glumeşte: „m'am dusu la Pru 1! u! utu, şi amu 
făcutu feredeie de pungă“. — Pentru excesul lui Creangă în băi 
de Prut vezi mărturia incidentalului colaborator al lui, Constantin 
Grigoriu (Grigorescu) în „lon Creangă“ II 1909, 323 - 324, unde 
între altele cetim: „Creangă afăcut de vr'o şase ori în acea zi baie 
stând în apă câte un ceas şi un ceas şi jumătate, şi încă n'ar fi 
ieșit din apă, dacă ceilalţi tovarăşi nu l-ar fi zburătuit cu pietre . .* 
lar Zaheiu Origoriu, în acelaş „lon Creangă“ Il 1909, 336 ne 


1) Vezi „Făt-Frumos“ Il 1927, 33-37. 

mai informează d. Creangă că „obicinuia să se ducă la Prutsă 
prindă sco ci pe cari le mânca cu multă poftă.“ 

Crastavetele cel „de doi coți şi jumătate“, crescut atât de 
minunat în grădina lrhi-man-Dracului (— Arhimandritului!!) 
„Merişesco“, încât „merită a fi dusu la ecsposiţia dela Frumoasa, 
în casele iui Grama, să se mureze* — n'o fi, Doamne fereşte, una din 
acele atât de şugubețe şi de echivoce perifraze ale lui Creangă ca 
d. p. „Şi noroc de vărăticence, care au ştiut a-i dămoli, luându-i 
cu binişorul şi a-i face să-şi bage săbiile în teacă; spuindu-Je 
că cei ce szot sabia, de sabie vor peri!“ Amintiri din copilărie 
IN; „căci pe cât era d frumoasă, pe atât era şi de darnică, mi- 
titica“ (sc. fata vornicului şi crâşmărița dela Rădășeni) Amminzire 
II; „Căci, fără să vreau, aflasem şi eu păcătosul câte ceva din 
tainele călugărești, umblând vara cu băieţii după... bureţi, prin 
părțile acele, de unde prinsesem şi gust de călugărie ... Ştii, ca 
omul cuprins de evlavie“ Amintiri IV; — „Apoi dă, cinstite 
părinte — ci-că ar fi răspuns ele cu smerenie — lânaasta ne 
mănâncă, păcatele noastre, dar nam mai veni noi!* — Moș 
Nichifor Coţcarul?... — „Trebue să-i ascultăm că sfinţiile lor ştiu 
mai multe decât noi, păcătoasele!“ — Moș Nichifor (ofcarul? ... 

„Parochu a coșului“ în fraza „pentru mahmurul şi gher- 
gheteagul parochu a coşului de biserică“ — n'o fi fiind un joc 
de cuvinte pentru bisericosului ? 

Oalanteriile şi străşnicirile lui Creangă față de D-na „E.. 


le... nu... fa“ („Eu să mai salutu şi pe amicii prieteni a 
D-Voastre: sărutări amicabile din parte-mi d-lui Georgiu, — pre- 
cum mâinile, guriţa şi ochii D-nei E...le...nu...ţa.., 


rugându-i totu odată de iertare! căci zicu amicalminte; iar de- 
aşu fi acolo, vaşu arăta în faptă, deacă nu m' așu trezi cu vr'o 
câteva testele de pumni pe lângă spinare. Aoileo! rău mă doare!!!) 
— or fi meritând şi ele crezare, date fiind alte similare mărturii 
ale lui Creangă: „cum torceam eu de-a mai mare dragul pe 
întrecute cu Mărinca, şi cum sfârâia fusul roții, așa-mi sfârâia 
inima'n mine de dragostea Măriucăi! . .. Şi-mi aduc aminte, 
că odată noaptea, la o clacă de dezghiocat păpușoi, i-am scos 
Măriucăi un șoarec din sân ...care era s'o bage în boale pe biata 
copilă, de n'aș îi fosteuacolo“ Amintiri Il; sau d. p. frageda idilă) 
2 Pe urma căreia ne poartă cu atâta meşteşug şi M. Sadoveanu, Je o 
pagină a „Amintirilor“ în vol. Un înstigator 1912, Sl şi u. şi'n broşura Ja 
amintirea lui Creangă, laşi 1920, 37 ş. u. 

dela Fălticenii-Vechi, unde (în 1854) elevul - catehet lon Şte- 
fănescu Creangi băciuia cum par fi putut băciui în sânu! lui 
Avram, la „copila popei“: „Pentru două merţe de orz şi două 
de ovăs, nu era să las copila popei dela Folticenii- Vechi nemân- 
gâiată „Amintiri UL - şi: „la Folticenii- Vechi era mângâiere pentru 
mine“ ibid. III - până ce: „m'am întors la câmp, cu zgărdiţa dela 
gâtul copilei, co năframă cusută frumos cu flori de mătasă şi 
cu sânul plin de mere domneşti“ ibid. III; ori la pomenita îru- 
moasă şi darnică crâşmăriţă dela Rădăşeni: „Şi ea tot ar fi stat 
mai mult cu noi, dacă n'am fi alungat-o prosteşte, mulțămindu-i 
câte co sărutare plină de foc!“ Amintiri WU; sau; „în sărbători 
o luam hăbăuca prin cele sate, pe unde ştiam că se îac hori. În. 
Rădășeni, sat mare, frumos şi bogat, am jucat Ia trei jocuri în- 
tr'o singură zi“ Amintiri Il; şi: „paşlind-o așa cam pe după 
toacă . . laclăci în Humuleşti . .şi după ce jucam cât jucam, îu- 
ram câte-un sărutat de la cele copile sprințare . . Şi mai b:ne 
să rămâi pe loc, loane, chitiam în mintea mea cea proastă, 
decât să plângi nemângâiet şi să te usuci de dorul cui ştiu eu, 
văzând cu ochii... 4% Amintiri IV. 

ŞI, în sfărşit, mărturia „visului“ cu Cetatea- Neamţului: 
„Astă noapte, când scriamu, amu visatu că mă suiamu la Ceta- 
tea Neamţului, cu proviantu de trei paşti şunu cozonacu, . . » 
Îşi vin] într'unu ulcioru şi cu mai mulţi companioni şi com- 
panioane . . . Ce frumoasă petrecere!!!“ — mărturia aceasta deci 
alăturată de cea a lui M. Sadoveanu (Humuleştii lui Creangă 
în vol. Oameni şi locuri | 1908, 39): „.„„ Câteodată, când nu 
mai putea, pornia, săracul, întvo întinsoare şi se opria aici . - 
Se ducea să vadă feţele îmbătrânite ale prietenilor zilelor de lu- 
mină, colinda dintr'un capăt intvaltul satul lui care-i era drag 
ca o tinereță, ca o dragoste pierdută, după aceea lua lăutari 
şi cote cu vin bun şi se urca pe zările dealurilor . . . Acolo, 
sus, îi cântau lăutarii cu foc, şi el, cu ai lui, trecea pe creste 
privind ce pierduse pentru totdeuna . . . Cinstia cu cei din ju- 
ru-i şi bea un păhar, fără bucurie, pe când un meşter cântăreţ 
îi zicea din gură şi din alăută domol şi cu tremur, de s'auzia 
cântarea până'n vale, până la limpedea Ozană : 


sus? 


Pasăre galbănă'n cioc, 
Rău mi-ai cântat de noroc. -" 


Leca Morariu 

Penumbră 


Când peste noi izbitu-sau noroade 
Ca un şuvoiu cu strașnice talazuri 
Ce, valuri răsturnând peste zăgazuri 
În şesuri blânde apele-şi sloboade — 


întrun mormânt pecetluit pe veacuri 

În besna vremii ele ne'ngropată, 
Nepomeniţi de vechea slovă rară 

Din scris gândit de frunţi sub comanacuri, 


Dar noi trăiam — ascunşi ca O comoară — 
Prin codrii deşi, pe-a plaiurilor schele, 
Strujind săgeți cu vârfuri ce omoară. 
Și înfrăţiţi cu flori şi cer şi stele 
Cântam din fluier cântec ce coboară 
„Din înălţimi prin rost de păserele. 

C. Berariu 


1. Urban - larnik cătră 1. Negruzzi 
(Scrisoare!) inedită) 
Praga 17/10 1888.* 
Prea stimate Domnule, 

leri am priimit o scrisoare din partea d-lui Socec, care mă 
“face, să îndrăsnesc a Vă scrie şi D-vstre câte-va rînduri. Gân- 
„dind, că de câţi-va ani încoace Convorbirile Literare au trecut 
«cu totul în proprietatea d-lui Socec, i am scris şi lam rugat, 
dacă se poate, să mi dee anii cei din urmă ai Cor. Lit. de când 
au trecui în proprietatea lui, cu un preţ scăzut şi i-am şi pome- 
mit, că pe D-stră vă cunosc personal şi dac' ar fi trebuinţa, ca 
D-stră să sprijiniți cererea mea, lam rugat, să vă spuie un cuvânt 
„despre afacerea, ca să-l orientaţi dacă merit ori nu, să se facă o 
aşa abatere dela praesă pentru mine. 

Acuma aflu, că C.L. au tot rămas proprietatea D-iei V-stre 
şi că atîrnă numai dela D-vstră dacă mi veți acordă ceea ce cer. 
'D-l Socec mi scrie, c'ar fi chiar cu putinţă ca D-vstră să mi acor- 
„daţi un exemplar gratis. N'ar fi pentru întăiaşi dată, că mi S'ar 
iface o aşa concesiune, căci încă în vremea petrecerii mele la 


1) Pusă la dispoziţia noastră de d-l Gh. Cardaș. 
* Localitatea:și data sânt scrise la sfărșitul scrisorii. N. Edit. 

Viena căpătam toate (sau aproape toate) numerile, ce i se trimi- 
teau gratis D-lui prof. Mussafia*, care nu le cetea nici odată, 
fiindcă n'ajunsese la atari cunoştinţe practice de limba română, 
să fi putut a le citi şi pricepe, fără osteneală. 

Mi aduc foarte bine aminte, cu câtă bucurie băgam mâna 
la locul unde păstră numerile acestea pentru mine. Bucuria, ce o 
simţeam, se arăta aşa de tare pe faţă "mi, încât totdeauna îşi ridea: 
de mine în mod benevolent. 

Cât de bine ini ar părea, dac'aș fi în stare, să mi procur 
toate cele trebuincioase pentru studiile mele de limba şi de litera- 
tura română şi ori şi cine, care nu ştie, cum stă treaba, ar crede, 
că în pozițiunea mea de profesor ordinar de Universitate lesne 
pot să cumpăr de toate. Durere, că nu e aşa: plata mea de pro- 
fessor abia ajunge, să acopăr cheltuielele împreunate cu susți- 
nerea unei familii număroase, din care cel mai mare băiat înce- 
puse să meargă în l-a clasă gimnasială. Dacă pentru seminarul: 
limbilor romanice, al cărui director sint, naş avea o mică dota- 
țiune, zău, nici maşi şti cum aş fi în stare să mi ţin prelegerile 
mai cu seamă de limba şi literatura franţuzească, pe care sinţe- 
lege, trebue s'o cultivez nainte de toate. 

Şi dacă cel puţin aş căpătă banii, ce mi se datoresc din 
partea Românilor, sau dacă aş câştigă ceva prin lucrările mele- 
Aşa tînărul „..pirescu mi mai datoreşte 400 lei pentru ţinerea lui 
la mine acum 7—8 ani, traducerea Bunichii la Sibiu” nu mi 
aduce nici un ban, şi nici lucrarea atât de obositoare cu glossa- 
rul mieu la „Doine și strigături din Ardeal*""* nu mi aduse nici 
un folos material [întradevăr nici nu-l cerusem], numai în zilele 
din urmă am căpătat vro 7 îloreni pentru articolul mieu despre 
Academia Română din Bucureşti, ce Vam scris pentru un dicţi- 
onar de Conversaţiune boem, care anul trecut a început să apară: 
la Praga. 

Să mă iertaţi, că scriindu-Vă pentru întăia dată în viaţa mea 
[ba paremi-se că v'am şi scris odată ceva în privinţa traducerii 
mele „Pavel Cătanău**** care avusese onoarea fi primită în C.L.],- 


* Celebrul romanist, fost profesor la Universitatea din Viena. 
*: Bojena Niemţova „Bunica“, roman din viaţa cehă dela țară, tradus 
de 'arnik şi publicat ia Sibiu în 1595. 
*** Cunoscuta colecţiune de folklor, publicată împreună cu Andrei Bârseanu 
cu un glosar filologic lucrat de larnik. 
za 7, Crban Iarnil, Pasel Cătană, traducere din limba cehă în „Con-— 
zorbiri literare“ anul XV pag” 96 şi următoare. 

an'am întins mai pe larg şi asupra lucrurilor, cari de sigur nu 
“Vă interessează de loc. 
Priimiţi Vă rog, espressiunea sentimentelor mele distinse 
Dr. loan Urban larnik 
Arsenskâ 3 — |. 


Când a îost de-a implinit Domnița şaisprezece ani 
FRAGMENT 
Fu mare zarvă'n curtea 'mpărătească 
Şi pregătire mare'n toată spiţa, 
Căci se ştia'ndeobşte că Domnița 
"Va șaisprezece ani ca să'mplinească. 


*Şi- atunci, în ziua mare-a bucuriei 
S'au fost legat cu toţii, mic cu mare, 
S'aducă 'mpodobita lor urare; 

Veni dar şi ciobanu 'mpărăţiei. 


Priveşte jur sfielnic şi se'nchină, 

“Şi din întunecata adunare 

De sfetnici şi curteni, lui i se pare 
«Că dânsa este singura lumină. . ,. 


De-uimită ce-i Domnița la ivirea-i 

— Arhanghel îmbrăcat în albe straie, 

De flăcăuandru dela plug sau claie — 

Nu vede straiu, ci prinde'n ochi privirea-i. 


-„Din noapte te desprinzi, Domniţă dalbă, 
Şi de pe îruntea-ţi luminezi în raze 
Cu şaisprezece stele de topaze 
Ce mândru te'ncunună ca o salbă. 


„Oglindă îmi sânt ochii pentru ele. 
Priveşti zâmbind în ei cum se răsfrânge 
N'luciri de mare şi'n luciri de sânge 
Lumina celor şaisprece stele. 

„Priveşte în bogata lor lumină 

Nu ce răsfrâng, ci cum prin ei răsare 

A sufletului caldă 'nfiorare ...“ 

«Şi-i mai urează, —apoi plecând, se'nclină. 
„Frumos voinic ca să-mi urmeze viţa, 
“Cuminte'n graiu* — gândește Împăratul. 

„Da-i un calic!” răspuns i-ar da tot sfatul 
Duios priveşte'n urma lui Domnița . . 


S'a potolit palatul din serbare 

Tărziu Domnița stă de veghe încă 

Aprinsă de privirea lui adâncă. 

„Nu-i Făt-Frumos în straie de schimbare? 

„Şi dacă nu-i!? Dacă mi-i drag, cu dragul 
Și la balaurul ce'n veci nu doarme 

M'aş duce“... gânduri alintând adoarme 

Şun vis un Făt-Frumos îi trecu pragul . . 


Barbu Pruteanu: 


Arhetipul husit al catehismelor noastre luterane 
(Sfărşit) 

Şi totuşi, O. Densuşianu obiectează: nime n'a reuşit să 
producă vro probă ireproşabilă în favorul existenţei unor tra- 
duceri anterioare secolului al XVI-lea. Răspundem cu acelaşi 
argument; nici o probă ireproşabilă n'a fost produsă că tra- 


ducerile rotacizante se datoresc propagandei luterane din ju-- 


mătatea întâia a secolului al XVI-lea. Chiar şi A. Rosetti de- 


clară că informaţiuni directe un există în privinţa aceasta, că 


cercetările lui în direcţia aceasta m'au dat nici un resultat și că 
este puţin probabil că astfel de probe se vor găsi cândva (he- 
cherches, pg. 5). Lipsa unor asemenea mărturii este mai expli- 
cabilă însă pentru secolul al XY-lea decât pentru secolul al 
XVI-lea, mai înaintat şi mai bogat în ştiri de felul acesta. So- 
cotelile Sibiiului pomenesc de îlorinul dat în 1495 unui preot 
român pentru diverse scrisori româneşti şi de cei doi florini ai 
tui Philipp Mahler din 1544. Sar putea ca în acelaşi timp tra- 
duceri I:terane atât de numeroase să nu fi lăsat nici o amintire 
prin arhivele din nordul Ardealului sau ale Maramureşului ? Sar 


putea apoi ca Adalbertus Wurmloch din Bistriţa să-i trimată! 


în 1546 prietenului său Joh. Hessus din Breslau ştirea interesantă 
a apariţiei Catehismului de la Sibiiu, cu destul de exacte şi re- 
lativ bogate intormaţiuni asupra Românilor, şi să nu spuie în 
scrisoarea sa nici un singur cuvânt despre intensa mişcare care 
ar fi trebuit să ne dea chiar în anii aceia, din preajma lui 1546, 
o atât de cuprinzătoare literatură bisericească în româneşte? Lu- 


crurile ar fi trebuit să se petreacă doară în nemijlocita lui apro-- 

piere, în nordul Transilvaniei sau în Maramureș, oricum la o 
distanță care nu putea să fie mai mare decât a Bistriţei de la 
Sibiiu. Dimpotrivă, el adaugă foarte lămurit: „Legunt Euangelia 
et Epistolas Paulinas non sua, sed peregrina lingua, quam nos 
nominamus Die raczische Sprach, quam nec idiotae illorum in- 
telligunt, nisi sacerdote illorum interpretante“. Chiar numai în 
fața acestor fapte mi se pare cu neputinţă ca să admiţi teoria 
luteranismului traducerilor rotacizante, datându-le din întâia ju- 
mătate a veacului al XVI-lea, mai ales că însaşi regiunea Bi- 
striței a fost cuprinsă de mișcarea reformată care agita nordul 
Ardealului, Maramwmeșul şi nordul Ungariei (cir. A. Rosetti, 
în Grai şi suflet |, pag. 252— 253) şi pe urma căreia ar fi apărut 
«cele dintâiu cărți românești. 

Pentru Coresi însuşi și Braşovenii în mijlocul cărora trăia, 
traducătorii textelor rotacizante și eventualii lor patroni sânt 
nişte anonimi. Lucrul acesta ar fi inexplicabil, dacă acești tradu- 
cători sau patroni ar fi fost contemoprani cu ei sau cel mult cu 
O generaţie mai bătrâni decât ei. „Şi au alesii (Hristos) 4 ev[an|- 
ghlejlişti,“ se zice în prefața Catehismului din 1599, „den lim- 
“ba ovreiască pre limba gretască de-au scrisii Ev[an]gh[ejlia. De- 
aciia sfinţi părinţi Vasilie, Grigorie, Io[nii] Zlat[oJustii, Atanasie 
și Chyrilă filosofii, şi ei socotiră şi scoaseră den cartea gretască 
pre limba sârbească. După aceaia neşte creştini buni so- 
cotiră şi scoaseră cartea den limba sârbească pre limba rumâ- 
nească“. Cuvintele acestea din urmă negreșit că cuprind cea din- 
țâiu atestare documentară a traducerilor româneşti anterioare lui 
Coresi. Urmează în continuare pasajul citat mai sus, în care se 
aminteşte evangheliarul care avea să apară în 1561, pentru ca 
apoi să se motiveze publicarea lui, a celor Zece-porunci, a Ta- 
tălui-nostru şi a Crezului cu cunoscuta citaţie din apostolul Pavel. 

Prin urmare, evanghelia s'a tradus în grecește de cei patru 
evangheliști, în limba slavă de sfinţii părinţi Vasile, Grigorie, 
1oan Gură-de-aur, Atanasie şi Chiril — nu importă aici întru 
„cât afirmaţia aceasta corespunde sau ba adevărului istoric —, 
iar în româneşte de „neşte creştini buni“. Acești „creştini buni“ 
amintiţi aci alăturea de cei patru evangheliști și de sfinţii părinţi, 
ar fi avut desigur parte, dacă ar fi fost cunoscuţi, de cinstea de 
a fi pomeniţi cu numele lor cel puţin ca Hans Benkner în Evan- 
-gheliarul din 1561, ca Forr6 Miklos în Molitvelnicul din 1564, 
«a Lucas Hircher în Evanghelia cu învățătură din 1581 și, mai 

ales, ca „popi lane şi popa Mihai“ din cartea aceasta sau ca. 
„Tudor diiaci din cele două evangheliare din 1501 şi 1562. 

Teoria luteranismului textelor noastre rotacizante se înte- 
meiază, dacă nu greşesc, mai ales pe argumentul că mișcarea lu- 
terană a fost foartevie în nordul Ardealului, în Maramureș şi nordul 
Ungariei în jumătatea întâia a secolului al XVIlea [A. Rosetti, în: 
(irai şi suțlet bl, pag. 252-253 şi Recherches, pg. 5-8]. Dar acelaș 
lucru se poate spune şi despre husitismul veacului al XV-lea dir. 
întreaga Ungarie, din Transilvania, Maramureş şi ţările vecine. 
Lucrul acesta îl putem şti acum mai ales din cartea lui Dr. Thot- 
Szab6 Pal, A csech-husxita moxgalmal; €s- uralom tortenete Ma-- 
yarorssdyon, Budapesta 1917, sau, cei ce nu şţim ungureşte, cel puţin. 
din recensia lui N.Dră ganu asupra acestei cărți [DR III 909-929]. 

Se ştie că predicatorii husiţi au găsit un adăpost sigur 
chiar şi în Moldova lui Alexandru cel Bun şi că roiau apoi şi. 
din acest adăpost al Moldovei în Ardeal şi părţile ungurești, 
unde răscoala din 1437, la care au participat şi Românii, are 
evidente legături cu mişcarea husită. Recensia lui Drăganu in- 
sistă şi asupra bunelor raporturi dintre husiţi şi bogomili și asu- 
pra înrudirii dintre învăţăturile lor. În lumina faptului acestuia se 
poate înţelege foarte bine prezenţa scrierilor apocrife printre tex- 
tele rotacizante (cîr.O. Densuşianu, st. Il,pag.7, A. Rosetti 
Iecherches, pg. 13), dacă admitem obârşia lor husită, nu însă 
dacă le considerăm de origine luterană. Luteranismul era un a-— 
prig duşman al tuturor ereziilor şi superstiţiilor. N'avem decât să 
cetim Molitvelnicul- adevărat calvin, iar nu luteran- tipărit de Co- 
resi în 1504, în care se spun cuvinte de grea ocară împotriva 
„rătăcirilor“i noastre, ca să ne dăm seama cât de patimaşă a pu- 
tut îi râvna aceasta de a ni se curăți credința. De subt teascurile 
din Braşov n'a ieşit nici o lucrare apocrifă şi nimic nu ne-ar 
putea face să credem că între concepţia luteranismului din nor- 
dul Ardealului, resp. din Maramureş şi părţile vecine, și a lu- 
teranismului din sudul Ardealului a existat o deosebire atât de 
radicală, încât cel dintâiu ar fi putut să îngăduie toate „bobono- 
şagurile“ pe cari cel din urmă nu le suferia. 

Nu te poţi folosi cu nimic pe urma demonstraţiei că tex- 
tele rotacizante nu cuprind, subt aspectul limbii şi al formei în 
general, nici un element de detaliu care mar putea fi din secolul 
al XVllea (cîr. A. Rosetti. Recherches, pag. 33-40). Inovaţiunile 
apar în evoluţia unei limbi de obiceiu mai întâiu în mod sporadic= 

iaratunci când devin „regulă“, mai stăruie adese multă vreme aba- 
terile alăturea de ele, adecă formele vechi pe cari le-au înlocuit 
(cîr. şi DR IV 53-54). În dezvoltarea aceasta fără îndoială că se 
pot deosebi oarecari etape. Prin urmare, subt acest raport, 
vechimea unui text poate fi apreciată numai după înfățișarea lim- 
bii lui în ansamblul ei. Am putea descoperi d.p. în vre-un dialect 
izolat din zilele noastre particularităţi arhaice (d. ex. lipsa lui-m 
la pers l-a a imperfectului, cfr. şi Rosetti, Recherches, pg. 33) 
pe cari nu le cunoaştem decât din texte vechi de acum 2-300, 
„de ani, dar studiindu-l subt toate aspectele lui, vom constata de 
îndată că reprezintă un stadiu de dezvoltare mult mai înaintat de- 
cât limba acelor texte. Deducţii făcute din fapte izolate ne pot 
înșela foarte uşor. De aceea nu ne pot convinge aici cele vro 
câteva forme în baza cărora Rosetti compară un text din 1039 
cu copia lui din 1668, că nu se pot face deosebiri exacte între 
'fonetismul unui original şi cela al copiei lui. Desigur însă că asemenea 
distincţii sânt cu putinţă numai când între original şi copies'a scurs 
un interval de timp destulde lung. Ele vor fi cu atât mai desvoltate 
cu cât mai numeroase vor fi copiile între cari se face comparaţia. 

Nime nu poate tăgădui că textele rotacizante se deosebesc 
în ansamblul lor de cărţile lui Coresi printrun colorit arhaice 
foarte accentuat, pe care nu-l poate explica numai un inter- 
val de timp de 25 de ani între unele şi altele. Trebuie însă respin- 
să, cred, şi părerea, neîntemeiată de altfel pe nici un argument, că aci 
ar fi vorba numai, sau înainte de toate, de deosebiri regionale sau 
dialectale. Distanţa dintre regiunea Braşovului și nordul Ardealului 
cu Maramureșul este prea mică, iar legăturile între aceste ținuturi 
au fost prea intime, pentru ca neasămănări atât de mari să apară 
în deajuns de motivate. Dar chiar numai între copiile textelor 
rotacizante deosebirile sânt aşa de însemnate, incât ele nu s'ar putea 
explica numai prin intervenţia unor copişti cari au trăit chiar în 
acelaşi secol şi în aceeași regiune în care au fost scrise originalele 
lor. Nu s'ar putea cita alt caz în care texte atât de apropiate în 
timp şi spaţiu, şi încă copii fiind de pe originale din acceaşi epo- 
că şi regiune, să aibă infăţişări atât de deosebite. De la Braşov și 
până la Măhaciu distanța este aproape aceeaşi ca din Braşov în 
Maramureș, şi totuşi popa Grigore, al cărui graiu derivă din dia- 
lectul rotacizant din nordul Ardealului, copiază după o jumătate 
de -secol catehismul din 1559 sau 1544 păstrându-i forma şi lim- 
“ba aproape întocmai. Limba Catehismului Marțian, din jumătatea 

întâia a secolului al XVII lea și mai nou decât cel al popii Gri- 
gore, are însă, în afară de părţile luate poate din Molitvenicul dir 
1564, vro câteva arhaisme cari nu se găsesc în catehismul mă- 
hăcean și cel braşovean, pentrucă este copiat de pe un original 
mai vechiu decât acestea, rotacizant. Prin urmare nu îndepărtarea: 
geog-afică, ci distanţa în timp motivează, în afară de ce este evi- 
dent particularitate regională, arhaismele textelor rotacizante faţă 
de cărţile lui Coresi. 

Originalele textelor acestora trebuie să fie deci anterioare 
secolului al XVI-lea. Ele nu pot fi însă nici mai vechi decât se- 
colul al XV-lea, lucru dovedit de Bohus Tenora pentru Co- 
dicele Voroneţean |Aitteilungen d. rum. Inst.în Wien, pag. 145— 
207]. Aceste traduceri sânt prin urmare chiar din secolul al XV-lea 
în care n'au putut să apară decât pe urma propagandei husite. 
lorga are meritul de a îi arătat lucrul acesta mai întâiu şi în 
mod definitiv. Nedumeririle şi obiecţiunile cu cari a fost întim- 
pinat, pot îi pentru noi cel mult un prilej de întărire a poziţiei: 
cucerite de el, de o extremă importanță pentru înţelegerea 
trecutului nostru cultural şi cărturăresc îndeosebi. 

Arhetipul rotacizant al catehismelor noastre luterane aparţine 
prin urmare textelor husite din secolul al XV-lea. A fost tradus: 
de sigur ca toate textele acestea din slavoneşte. Propagandiştii. 
luterani din jumătatea întâia a secolului XVI-lea — şi sar pute 
ca copiştii noştri să îi avut asemenea gânduri, mai ales dacă: 
au fost Saşi, precum crede N. Drăganu — ar fi preferit să tra- 
ducă din nemţeşte textul autentic din cărţile lui Luther, dacă: 
mar fi găsit că pot să reproducă cu eforturi mult mai mici texte 
mai vechi româneşti; ar fi procedat deci la fel ca Forr6 Mik!6s- 
calvinul, în 1564, când a lăcut să apară o cazanie şi un molitvel- 
nic traduse din ungureşte (cir. Dr E. Dăianu, Răvașul VI, pe: 
1908, pag. 168— 181). La baza catehismului nostru husit ar putea, 
fi deci foarte bine catehismul lui Atanasie din Alexandria sau al 
lui »Ciril de Alexandria şi Anastasiu de Antiohia«, cum zice 
Hasdeu (cîr. Drăganu, DR Il 931— 932, Rosetti, Gai ș 
suflet, LL, pag. 154-155, Recherches, pag. 0). 

Catehismul slav, oricare va fi fost, desigur că n'a fost tradus- 
numai, ci şi modificat pe alocuri de husiţi în conformitate cut 
învăţăturile lor. Lucrul acesta îl dovedeşte şi acel „[duhulu] sfântu 
din tatălui şi fiiulă neziditii“ al Psaltirii Scheiene (pag. 53U/1, cir. 
lorga Isi. lit. rel.pag. 19). Oricât sar fi putut strecura câte un 

„filioque“ şi într'o carte luterană şi în special în uzul Sașilor arde- 
leni (cfr. Rosetti, în Gras și suflet IL |, pag. 155), luteranismul 
sadea nu-l admitea. Deaceea a fost scos din Catehismul din 1559 
şi nu se găseşte prin urmare nici în Catehismul măhăcean, precum 
nu există nici în Crezul din 1581. Copistul manuscrisului Marțian 
va fi preterit probabil din cauza lui „filioque“ crezylui suprimat de el, 
din textul rotacizant pe care îl copia, pe cel din vro tipăritură 
coresiană, pe care la adăogat la urmă, fără ca să bage de seamă, 
că a căzut astfel, cu toate scrupulele lui dogmatice, în altă cursă. 

Nu cred că lămurirea legii de la sfârșitul Psaltirei Scheiene 
cu al ei „filioque“, ar putea fi eventual un adaus dintro epocă 
mai recentă decât cea a traducerilor husite [N. Drăganu, DR 
IV 1141]. Intreaga ei înfăţişare — şi găsim aci şi forme rotacizate, 
ca d. p. ereștirilora 430/12, mai numeroase decât în paginile ante- 
rioare desrotacizante [cîr. AAR XXX, Secţ. lit., pag. 294] — ne face 
impresia că este de aceeași obârşie ca tot restul cărţii. 

La Brașov sau Sibiiu încă, catehismul nostru husit a îndurat 
modificări nouă, fiind pus de acord cu micul catehism luteran, 
urmele căruia au fost descoperite aci mai întâiu de |. G. Sbiera. 
Catehismul husit a putut să le convie luteranilor cu atât mai 
mult, pentru că şi el se provoca la apostolul Pavel], spre a mo- 
tiva introducerea limbii naţionale în biserică. Reproduc aci după 
Rosetti [(rrai și suflet, 1 2, pag. 256] cât ni s'a păstrat din par- 
tea finală a predosloviei catehismului husit în manuscrisul Mar- 
ţian, dând în parenteze şi variantele din 1559 şi indicând cuvin- 
tele sau pasagiile la cari se referă aceste variante printr'un asterisc 
aşezat înaintea lor: 

„5* cuvente (cuvinte) cu înţelesi *bore şi de- 
reapte (lipsește), decâtu 10* mile] imie) de *cuvente 
(nejinţelease (cuvinte neînţelease) în limba striină: 
După aceaia vă rugămu toţi sfinţi părinţi, ore 
vlădici, oare *eplijsclolpax (eplilse[ojpni), oare popi 
* r-a (îndreptat de Rosetti în + [1] ra, coniectura aceasta fiind 
nemotivată; cfr. pr-acela Cod. Vor. 40/13, di.pr-al treile) 
podu ib.16/7 etc) * cxrăra mâră (în cărora mână- 
va * vereni (despre forma aceasta vezi mai sus— veni) acea- 
stea *cărnţi creştereşte, (cărţi creştineşti, cumii) 
mainte să cetească, *necitindu (necetindu) să nu 
fudece, nice (judece, nece) să * greaiască rău 
(săduiască), că * nu-i (nue) întrinn sele alte nemi- 

că, ce numai * ce-a[uj (ce-au) propoveduitu sflijaţii 
* părinţi (aplojsltolli şi sflijnţii părinţi). Şi * se ne 
închirămu şi se cinstimu şi se dxruimi pre no- 
mele tatălui şi fiiului şi d[uhullui sfânt (închină- 
mu cinste şi dăruimlu| silinţiei tale ashiereui mi- 
tropolitu. Efrem[|.]), şi creadem că va fi cu bla- 
goslovenie * sfijnţiei (sfjinţie[i]) lu Is. Hs. mântui- 
toriu l|u] nostru, aminu [amin|* 

Vedem astfel că pâna şi predoslovia husită a fost păstrată 
în catehismul luteran, făcându-i-se doară unele modificări mo- 
tivate de împrejurările schimbate ale vremurilor de atunci, de gân- 
durile oamenilor cari au intervenit în lucrarea aceasta şi de con- 
sideraţii pentru toți aceia pe cari îi privia, pe cari îi interesa şi 
cărora li se adresa catehismul acesta. Observăm îndeosebi că se 
pomenesc în 1559 acei „creştini buni“ cari au tradus pentru în- 
tâia oară cărţile sfinte în româneşte, că se aduce obişnuitul oma- 
giu craiului şi episcopului Sava a „Țărâei Ungureşti“ — lucruri 
de cari am vorbit mai sus — și că se face la sfârşitul predoslo- 
viei dintr'o formulă sacrală o formulă menită de a asigura cate- 
hismului şi bunăvoința lui Efrem, mitropolitului Ţării Româ- 
nești. Prin urmare „Johanes Benknerus, judex Coronensis, cum 
reliquis senatoribus, reformavit“, în 1559, „Valachorum Ecclesiam 
et praecepta cateheseos discenda illis proposuit“, şi cu gândul de 
a prinde şi pe mitropolitul ortodox al Ţării-româneşti în mrejele 
luteranismului său sau de a i-l aservi cel puţin. 

Rezultă din câte am spus până acuma, că filiațiunea re- 
construită de Rosetti, în care se cuprinde totuşi mult adevăr, tre- 
buie refăcută în modul următor. Din traducerea unui catehism 
slav (x) cu modificări husite, nu luterane, a ieşit arhetipul (x,) 
al catehismelor noastre luterane. Acest arhetip anterior secolului 
al XVI lea, iar nu de după 1529, sau o copie de pe el, a fost 
prelucrat, cu oarecari schimbări în predoslovie şi altele făcute 
în corpul cărţii după Micul Catehism luteran, în ediţia tipărită la 
Braşov în 1559 şi poate încă în ediţia sibiiană din 1544. De pe 
una din ateste două ediţii îşi face copia popa Grigore din Mă- 
haciu la 1607.Cu modificările de cari a fost vorba mai sus, ar- 
hetipul a fost cuprins, poate printr'o copie intermediară şi în 
manuscrisul Marțian din jumătatea întâia a secolului al XVII-lea. 

Catehismul a fost o cărţulie foarte obişnuită printre husiţi 
şi mai ales la secta husită a „fraţilor bohemi“ (jednota bratskâ) 

Catehismul fraţilor bohemi îndeosebi a pătruns şi în Germania 
şi a găsit acolo o foarte largă răspândire. Luther însuşi se găsia 
adese în raporturi foarte bune cu aceşti fraţi bohemi (cfr. loseph 
Miiller, Die deutschen Katechismen der bihmischen Driider, Berlin 
1887, în special pag. 78-90). Resultă de aici că este foarte firesc 
ca între traduterile româneşti datorite propagandei husite să 
se fi găsit şi un catehism și ca acesta să fi putut avea oarecari 
asemănări mari cu catehismul lui Luther din veacul următor. 
Al. Procopovici 


4 

Haiducesc 
In mijlocul codrului, Şi mă lasă-acum uitată; 
La curţile dorului, Care m'a "'nvăţat iubită 
Prins-a doru-a măntreba Şi mă lasă - acum dorită . . 
Ori de-l cat pe cin:va. Şi mi-a dat gură 'ntr'o seară, 
Catu-l cat bezmeticată, Să-i duc doru-un an şi-o vară; 
Pe-ăl cu chinga nenchingată Şi mi-a dat gură 'ntr'o noapte 
Şi cu pana lată-lată ... Să-i duc dorul pân'la moarte . . 


Ce m'a 'nvâţat sărutată 


Auzit dela George al lui I. Marcu din Buninţi, jud. Suceava, de 
Leca Morariu 


Boulu-i pravdă-al Dumnidzău 


(În dialect aromân) 


Tră ţe boulu-i pravda al Dumnidău? Vor z-dică, cîndu 
Stămăria fu s-amintă Hristolu, era Betleem. Acio, cara-şi era 
lume multă ş-cara tute casile era acăţate, Stămăria cu oament'i 
aVei, vidu ţe nu vidu, şi trapse tu nă ahure. Aclo tu ahure, vedi, 
era prăvdi multe, ligate s-mică tu păhnie. 

Tu păhnie iu n'arse si nfaşe Stămăria di prota ş-era cal'i ţe 
tut dădea dipriună cu cicioarle. Stămăria lă dise s-nu da ahit 
cu cioarele, că-l'i mărescu ponurle di fățeare; ma cai”. nu loară 
dip di hăbare. Ma nu - ascultară, Stămăria-l' biăstimă şi tricu, tu 
păhnia a boilor. 

Aeşti, cum ş-o-au adetea, tut arumiga, şi atumțea, vedi, 
că no-arumiga s-nu se-avdă, ca n-duua di astăndi, ma făţea lavă, 
se-avda multu. Stămăria—l'i pălăcărsi s-tacă tră născîndă oară, 
pînă s-lişureadă, şi boil'i dinăoară ascultară. Atumţea Stămăria 

lă deade urăciunea lei s-h'ibă pravda al Dumnidău. Și acșiţe 
armase. 

De aţea boulu-i isihu şi de atumţea boulu aroamigă, ma 
acşiţe că niţi se-avde. 

De-atumţe armase di z-diţe, că boulu-i pravdaal Dumniqău 


Fărșeroată aromâncă 
[Fotografie com. de d. Chr. Geagea]. 


Traducere: 


Bou-i vită a lui Dumnezeu 


De ce bou-i vita lui Dumnezău? Ci-că pe vremea când 
Sânta-Maria fu să-l nască pre Hristos, era la Vifleiem. Acolo, 
cum era lume multă și cum toate casele erau ocupate, Sânta- 
Maria cu oamenii ei, vrând ne-vrând (făcu ce făcu), și trase la 
un grajdiu. Acolo în grajdiu, erau, vezi, multe vite, legate la 
iesle să mănânce. 

În ieslea unde Sânta-Maria merse să nască întâia oară,erau 
cai cari tot dădeau mereu din picioare. Sânta-Maria le zise să nu 
deie atâta din picioare, că-i măresc durerile facerii, dar caii nu 
luară de loc aminte. Dacă nu ascultară, Sânta-Mariaii blestemă 
şi trecu în ieslea boilor. 

Aceştia, cum li-i feliuşagul, tot rumegau, şi atunci, vezi că 
nu rumegau ca'n ziua de astăzi, să nu se audă, ci făceau zgomot, 
se auzia tare. Sânta Maria îi rugă să tacă niţel (nuşcât timp) până 
să se uşureze, şi boii ascultară îndată. Atunci Sânta Maria le 
dete blagoslovenia ei să fie vită a lui Dumnezeu. Și aşa rămase. 

Deaceea boul e blând și de atunci boul rumegă, dar aşa că 
mai nu se aude. De atunci a rămas de se zice că bou-i vita lui 


"Dumnezeu. 
Pericle Papahagi 


Vorbe adânci 


Ce folos că tata-i domn — Poţi, leliţă, 'n patru ițe? 
Dacă eu nu-s măcar om!  — Nu pot, bade, nici în două, 
- Şi tot port cămeșă nouă! 
— Poţi, leliță, 'n patru îițe ? s 
—. Nici în două, măi bădiţă! Vină zi, şi du-te noapte, 
« Si mă mântuie de moarte!... 


Din Mitocul-Adâncatei, jud Dorohoi, auzite de Petru lroaie 


Țuncţionarul Curc 


(Traducerea) 

Pe vremea Sultanului H mid — Sultanul cel Roşu — cum îi zicea lu- 
mea, din pricina sângelui celui mult pe care-l vărsase, funcționărimea tu:că 
era ca vai de dânsa. Funcţionarii cei mari aveau leafă foarte mare şi lucru 
puţin ; cei mici aveau mult de lucru şi o leafă care nici pentru pâne nu le 
ajungea. Un alt mare rău era că leafa nu li se plătia în fiecare lună. Erau func- 
ționari cari nu-şi primiaui leafa 6-7 luni. Li se dădea câte un acont—,,alil 
hisap“ cum spuneau dânșii — la cele două bairamuri (Paştile turceşti) — Bai- 
ramul Jertfei“ şi „Bairamul Zahărului““, şi ceva la „Ramazan“ (postul turcesc) 
şi pe urmă aşteptau bieţii oameni luni de zile până li se mai dădeau iaşi 
câte 2-3 megidiele 1). Din leafă nu era nădejde să se hrănească. Cum trăiau 
dânşii? Din bacşiş, din peşcheş şi din iurt, Furau din tezaurul statului, furau 
de la oameni, furau de unde puteau şi cum puteau. La autorităţi numai cei cu 
parale găsiau dreptate. Pentru lucrul cel mai mic trebuiasăungi (să mitueşti); 
fără unsoare nu puteai să isprăveşti nimic. Cu acest mijloc funcţionarii trăiau 
bine, şi mulți dintrișnii făceau tovărăşie cu hoţii, câştigau bani şi-şi cum- 
părau case, ţarine şi moşii. Funcţionarii cari veniau pentru întâia oară din 
Constantinopol, din Anatolia şi din oraşele mari, cu haine vechi, îi vedeai în 
câţiva ani oameni bogaţi. Mulţi dintre ei erau fără dor de ţară, fără frică de 


D-zeu şi fără ruşine de oameni. Ţinta lor era să câştige cât mai mulți bani 
în cât mai puţină vreme. 


1) Monedă turcească de 20 piaştri. 

Din multele tovărășii ale funcţionarilor turci cu hoţii, vreau să spun 
una a procurorului Şaban - Efendi și a comandantului de jadarmerie maiorul 
Regep-Aga din judeţul Grebena cu Panu, marele hoţ din Pind şi Tesalia. 
Hoţul acesta era aşa de vestit că tremurau satele de dânsul. Panu fura orice-i 
cădea în mână, sete mare avea însă dânsul pentru oi. Păstorii aromâni şi greci 
din părţile acelea, când voiau să-și blasteme oile ori de câte ori ele făceau 
vreo pagubă, le spuneau: „Să vă mănânce Panu! Fram băiat când într'o 
primăvară văzui că doi jandarmi aduceau legat un om de vre-o 25 de ani. -Ît 
trecură prin mijlocul pieţii din Grebena și-l aduseră la închisoarea cea mare de 


lângă primărie — „lară îl aduc legat pe lup“, zise băcanul Mihail al Tresinii. 
„Cine știe ce-a furat“. — Atunci auzii pentru prima dată că lui Panu îi zicea 
lumea „lupul“. —,,Fură nişte oi de la Nidruzii“ zise bătrânul Vangheli —,, și 


l-au prins când le ascundea în pădurea de la Dabu. Dar n'o să stea mult în 

chis, că dânsul se are bine cu cei mari. Ei sânt tovarăși cu Japul; ce fură ista, 
împart împreună. la să-mi ţineţi minte vorba pe care v'o spun eu!''— După 
patru zile îl judecară pe Panu. Când îl luară la interogator, Panu zise că 
dânsul nu le fură oile. Ele veniră din pădure, a'ergau speriate de vre-o fiară 

sălbatecă și! se amestecară în turma lui. — „Spune adevărul, Panu“ — zise 
procurorul—,,c'o săte punem la jurat.“—-,Jur pe evanghelie“ - îi răspunse Panu 

„Spune minciuni Panu, domnule procuror“! — ziseră părâşii — „dânsul ve - 
ni noaptea la turma noastră şi ne fură oile. Noi îl simţirăm, dar nu puturăm 

să ne apropiem de dânsul că avea puşcă şi a tras de două ori; era să ne 
omoare.: De teamă nu-l urmărirăm, ci ne duserăm în sat, am dat de veste 
jandarmilor și cu dânşii alergarăm până le găsirăm oile noastre în turma lui 
Panu.“ —,la să vie jandarmii'', — zise procuroul. Bine, dar ăştia fură şcoliţi 
de comandantul lor şi declarară: — „Noi nu văzurăm că Panu fură oile, dar 
aceşti ciobani ne chemară să-l prindem p= hoţ. Alergarăm o zi întreagă până 
găsirăm turma lui Panu. Dormia lângă turmă. Când îl întrebarăm, nu cumva 
văzu ceva oi, el zise că nu văzu. Ciobanii sc uitară bine la turmă și ziseră 
că oile lor sânt aici.— Poate că veniră şi se amestecară în turma mea, când 
dormiam — zise Panu. — Dacă sânt ale voastre — zise ei— luaţi-le. Pă- 
storii ne spuseră că Panu le fură oile şi ne rugară să-l luăm. Noi îi crezurăm 
şi-l Iuarăm “ , 

— „Nu vi-! ruşine ?' — zise procurorul— ,Cum aruncaţi vina asupra omu- 
lui? EI vă făcu un bine, că vă găsi dobitoacele, și voi, în loc să-i fiți recu- 
noscători, vreţi să-l nenorociţi ? Nu vi-i ruşine? Panu este nevinovat, să-i plă- 
tiţi cheltuielile, vremea pierdută şi rușinea pe care i-aţi făcut-o. Să-i plătiți în- 
dată, că vă bag în închisoare.“! —Plătiră bieţii oameni și se întoarseră în satul 
lor umiliţi. 

Altă dată Panu aduse în târg vre-o douăzeci de oi furate să le vândă 
şi stăpânii le cunoscură. Panu nu ştiu cum să scape; nu putu să spuie de 
unde le are oile şi fu închis două luni închisoare şi să plătească și amendă. 
Comandantul jandarmilor, care era în tovărăşie la furt cu Panu, îi dădea dru- 
mu! din închisoare de cu seară şi el, Panu, mergea prin satele din jurul oraşu- 
lui Grebena, fura ce putea, şi dimineaţa, înainte de zori dezi, se întorcea 
şi întra iarăş în închisoare, Înt'o noapte comandantul îi dete lui Panu dru- 
mul și la alţi doi tovarăşi ai lui să se ducă să fure. Era vara şi era lună plină;- 
se vedea 2șa de bine că şi acul puteai să-l vezi pe pământ. Panu cu soţii săi 
se duseră la Bura, sat grecesc, la o oră depărtare de Grebena şi furară 30 de 

oi. Ciobanii dormiau şi nu-i simţiră. N'apucară să se depărteze când cânii în- 
cepură să bată. Ciobanii se deşteptară şi se repeziră după hoţi, îi ajunseră şi 
se încăierară. Cei doi tovarăşi ai lui Panu mergeau înainte şi trăgeau un 
berbec pe care îl legaseră de coarne, iar oile mergeau după berbec. Panu era 
înapoi şi mâna oile cu un ciomag să meargă repede.Unul dintre ciobani care 
alerga mai repede, îl ajunse pe Panu, îl cunoscu şi-i zise pe grecește: „Bre 
Panu, hoțule, te cunoscui; tu eşti, nu scapi de noi“,— şi se repezi să-l lovească 
cu un ciomag. Panu, curajos şi voinic, nu se sperie; se întoarce, îl apucă pe 
cioban şi-l trânteşte jos. Acesta ţipă și-l cheamă pe tovarășul său. Celalt cioban 
veni în fuga mare și se luară la luptă. Voinic era Panu, dar cu doi inşi no 


şcoase la capăt. L-au prins, l-au trântit jos şi au scos brâiele să-l lege. Panu 


strigă şi cei doi tovarăşi ai lui veniră în fuga mare cu bâtele în mână ca să-l 
scape. Panu se scoală şi cu ajutorul tovarășilor îi prinseră pe ciobani, îi le- 
gară cu o frânghie de mâni şi de picioare şi-i lăsară în pădure. Hoţii luară 
oile şi fugiră. Lângă râul din Liftiruhori îi aşteptau alţi doi tovarăşi cari le 
luară oile în primire ca să le ascundă şi apoi săle vândă, iar dânşii, înainte 
de zori de zi, se întoarseră la Grebena şi întrară iarăşi în închisoare. Ciobanii 
cu paguba stătură legaţi până demineața când trecu un pădurar care-i dezlegă. 
Alergară îndată la Grebena, la comandantul de jandarmi să se plângă că Panu 
cu alţi doi tovarăşi întrară noaptea în satul lor, Je furară treizeci de oi, îi le- 
gara şi fugiră. 

Comandantul îi întrebă: —,Sânteţi siguri că era Panu ? Nu cumva faceţi 


greşală 2 — 
— „Nu, — ziseră ciobanii — „îi văzurăm că ne băturăm şi ne luptarăm cu 


dânşii“. — Comandantul cheamă câţiva oameni cari erau la autoritate în vre- 
mea aceea şi le zise; — „Auzirăţi ce spuseră aceşti ciobani ? la veniţi cu mine 
la închisoarea. — Cum sosiră aici, comandantul îl chemă pe sergentul care 
avea cheile dela închisoare și-i zise: — „Deschide închisoarea şi cheamă-l pe 
Panu să iasă afară!“ — După trei minute iese Panu cu ochii umflați de somn. 
„Ce faci Panu? — îi zise comandantul — „Ce să fac, domnule maior, a- 
ştept încă o săptămână se se sfărşească pedeapsa ca să ies din închisoare, că 
mi s'a urît; aproape două luni de când stau închis“. —ș „Vedeţi bre, păcă- 


toşiloru, — zise comandantul cătră ciobanii cu plângerea — „Panu-i în îuchi- 

soare de mai bine de o lună şi jumătate și voi spuneţi că el veni noaptea asta 

să vă fure oile“. — Ciobanii rămaseră ca trăsniți, neştiind ce să spună. 
„Domnule maiori', — ziseră dânşii speriati, — „unul dintre hoţi era 


întreg Panu, taman ca dânsul. Dacă ne-ar fi pus la jurământ, era să jurăm 
că era dânsul şi era să-l nenorocim”. — „Eh'' — zise cumantantul cătră lumea 
adunată la poarta închisorii — „Vedeţi bine ce nedreptate era să se facă“. 
Apoi adresându-se ciobanilor: — „Altă dată să vă deschideţi ochii bine şi să 
nu nenorociţi oameni nevinovaţi“. — 

Și care fu sfărșitul acestor tovărăşii? Procurorul tu omorit de hoți, la 
Gublaru, moşia lui; Panu fu împuşcat de sentinelă, noaptea, lângă satul Av- 
dela, pentrucă venia cu o oaie furată, şi cînd îi spuse sentinela de trei ori 
să stea, el vru să fugă. Regep - Aga, comandantul jandarmilor om bătrân, 
fu măcelărit în piaţa din Grebena, în toamna anului 1912, de revoluționarii 
greci, când aceştia ocupară Macedonia. 

Aşa erau treburile în Turcia; nu era rânduială, nu era gospodărie bună 
şi deaceea împărăţia turcească din Europa se nărui ca o casă cu temelie putredă, 
căci funcționărimea este temelia statelor. Christea Geagea 

Ce ţi-am spus puicuţă, aseară? Foaie trei măsline, 


Foaie, frunză de năgară, Să mă culc şi eu cu tine, 
Să laşi poarta descuiată, Foaie trei măsline; 

Şi fereasta destupată, Şi de-i fi culcată rău, 

Să te văd cum şezi culcată Foaie, frunză de dudău 
Foaie, frunză lată; Să te bată Dumnezeu! 


Şi de-i fi culcată bine 
Dela Simion Fâșcu din Suceviţa, jud. Rădăuţi auzit de 


Fr. Vrânceanu: 


N'auzi mamă, cânii bat? Dă-le, mamă, de mâncare, 
Peţitorii vin în sat. Să mă ceară oarecare. 

Taie mamă fricăţei, Dă-le, mamă, băutură, 

Că sânt peţitorii mei. Ca să nu mă caten gură, 

Fă mamă plăcinte moi, Că un an dacă mai trece, 

Să vie şi pela noi. Fi-voiu patruzeci şi zece! . ... 


Dela Gh. A-Fodorii din Herţa, jud. Dorohoi auzit de 


Fr. Vrânceanu: 


Atuncea-i face, atuncea-i face Şi din dușmanca, şi din duşmanca 

Din duşmanul frate, Sorioară, 

Când a da din piatră lapte! Când a'mpuşca puşca goală! 
[Vezi glasul (melodia) în coperta acestui număr, 


* 


Cine n'are nici un dor „Dorul mândrei de n'ar fi 
Mult trăieşte mai uşor. M'aş culca, m'aş hodini, 
Eu am doruri mari şi grele:  Dară dorul mândrei este . .. 


Unu-al meu, şi-al mândrei mele.Eu mă culc, el mă trezeşte! . 
Din Mitocul- Dragomirnei, jud. Suceava auzite de 


Alex. Gh. Morariu 


DE E > 

Foaie verde, rug de mure, Și-o cunosc de căprioară. . . 
Eu pe deal, și la pădure, Mândruţa pe valen șes 
Mândruţa în şes, la moară, Şi-o cunosc numai pe Mers... 


Bate-o, Doamne, pe mândruţa Și pe faţă, şi pe dos, 


Cum bate vântul frunzuţa, Până mi-o doboară jos!... 
Din Pătrăuți pe Suceava auzite de Leca Morariu 

Păsăruie cenuşie, Eu mânie, el mânie, — 

Spune-i puiului să vie, Dragostea, cine so ţie? .... 

Să nu mai ţie mânie. 

Frunză verde liliac, Nici drăguţa nu li-o ieu, 

Mare-i lumea, eu nuncap; Da îmi beu păharul meu, . 

Şi nimică nu le îac! Şi iubesc pe cine vreu. 


Nici păharul nu le beu 


Foaie verde de cicoare Da să faci cum îi putea 
Să-mi trimeţi, mândră, scrisoare,Să-ţi pui şi gurițan ea! 
Ochișori negri cerniţi, De v'aţi lua seama bine, 
Voi vă ţineţi celuiţi; Voi m'aţi celuit pe mine. 
Din Vicovul de jos, jud. Rădăuţi auzite de 
Axentie Bileţchi-Oprişanu ' 


Mandatarul din Humor 
(1809) 


Sosise primăvara anului 1809. Era pela sfărșitul lunii Mai 
când plaiurile Bucovinei se imbrăcaseră în verdeață și în flori. 

Numai „norodul“ românesc din satele Bucovinei era amărit, 
de parcă razele înviorătoare ale soarelui de primăvară nu sar fi: 
revărsat şi pentru dânsul. 

Și era întemeiată amărăciunea şi încrețirea frunţilor Mol- 
dovenilor noştri de pe aceste plaiuri căci nu trecea zi fără ca 
viaţa şi avutul lor să nu le fie amenințate de feluirite: porunci 
aspre, venite din partea stăpânirii lor streine. Austria  sângera 
pe atunci din mii de răni, împăratul fiind crâncen bătut la As- 
pern şi la Wagram de marele Napoleon. 

Se mai rădicaseră împotriva Austriei şi Polonii din Marele 
Ducat al Varșoviei, cari adunau oaste în speranţa că a sosit 

prilejul potrivit de a-şi reface Polonia veche cu ajutorul puter- 
nicului Napoleon. Armatele leşești din Ducatul Varşoviei, co- 
mandate de prinţul Poniatowski, intraseră în Galiţia austriacă, aţâ- 
țându-i Polonii de aici la răscoală împotriva stăpânirii austriace. 

Rușii încheiaseră cu Napoleon o legătură tainică împotriva 
Austriei, şi astiel se aştepta în fiecare zi sau oară şi întrarea Ru- 
şilor, nu numai în Galiţia, ci şin Bucovina :). 

Despre aceste întâmplări războinice, cari amenințau şi biata 
Bucovină cu grea urgie, se lăţise vestea în sate și'n târguri. 

Păreţii clădirilor publice de pretutindeni erau îmbrăcaţi cu 
mari afişe în limba românească și cea nemţească, prin cari dire- 
gătoriile civile şi militare împărăteşti porunciau populaţiei ca „să 
dea stăpânirii sau celor cu rechiziţia toate puştile şi pistoalele“, 
ca „să se trimită clopotele dela biserici ca să fie topite pentru 
tunuri“, apoi „toate bisericile şi mănăstirile să trimită la Cernăuţi 
spre însemnare toate sculele de aur şi de argint ce le au“,!) să 
se facă scamă de legat rănile ostaşilor răniţi în luptele dela gra- 
niță, să facă în toate bisericile rugăciunile obicinuite în vreme 
de războiu, la cari să ieie parte toate breslele“ :). și multe altele. 


Dar groaza şi nesiguranța zilei de mâne își ajunse culmea 
în ziua de 9 /unie 1809, când populaţia Bucovinei, scutită pe 
atunci de serviciul militar, se trezi cu o poruncă diregătorească, 
afişată, sau citită de cătră preoţi prin biserici, care apela la toţi 
locuitorii ţării să-şi trimită feciorii „de bună voie la armată pen- 
tru apărarea Austriei.“ Cârmuitorul Bucovinei de atunci, „căpita- 
nul cercual: Piatzer, trimise în această zi acest apel din partea 
stăpânirii şi catră toţi proprietarii de moşii sau „mandatarii“ lor 
şi cătră toţi administratorii de ocoale ai moşiilor „Fondului bi- 
sericesc ortodox din Bucovina,“ ca să îndemne populaţia sătească, 
„să sară în ajutor oștirii împărăteşti adunate la Sniatyn, unde 
stă în faţa duşmanului, vrând să ne calce hotarul“). „Sânteţi 
chemaţi'', spunea apelui de obşte între altele, „să veniţi cât mai 
curând la Cernăuţi, cu arme, adecă cu săbii, puşti şi pistoale 
şi cu o traistă grijindu-vă.“ ') 

„Acei ce nau săbii, nici pistoale, să vie încoace, călări şi pe 
jos, cu sulițe, şi cu coasele legate la beţi, şi aici vor fi rânduiţi.“?) 


1) Apelul original se află la dosarul „Corpului de voluntari“ din 1809, 
No. 627, în Arhiva Statului, Cernăuţi. EI fu publicat de D. Onciul în „Volin- 
tirii, Candela 1899, p. 5-8, apoi de D. Verenca în „Anuarul Şcoalei ort. reale“ 
din Cern. N. XXIX, 1902. 

Scopul acestui apel era să se formeze și în Bucovina trupe 
voluntare de „Arnăufi“ şi „Vănători“ călări, şi pe jos, pentru 
ridicarea puterii armate împărăteşti, sdrobite de feliuriţi duşmani. 

Mai ales „felvalterii“, adecă adminstratorii moşiilor sau „do- 
meniilor împărăteşti“ ale „Fondului bisericesc“ primiră poruncă 
„straşnică“ din partea Administraţiei Bucovinei ca să cheme pe 
toţi preoţii şi vornicii (primarii) satelor, şi să-i îndătorească a 
îndemna pe săteni, ca să se anunţe la „batalioanele de voluntari 
pentru apărarea ţării'“, şi să le explice „foloasele acestor bata- 
lioane“:). Fiecarele dintre aceşti slujbaşi, agenţi ai străinismului 
austriac din Bucovina, cari trăiau în belşug pe moşiile bogate 
ale bisericii noastre româneşti, fură însărcinaţi din ordinul câr- 
muirii țării să ridice numai decât un număr anumit de oameni 
buni pentru armată din fiecare sat, cu îmbrăcămintea şi cu ar- 
mele lor deacasă, și să-i trimită cu puterea la Cernăuţi. Și spre 
a-i îndupleca mai uşor pe sătenii lor supuşi să iasă din sate, 
spre a fi duşi apoi, sub escorta jandarmilor cu pene de cucoş 
în chipiu, la cătănie, prin câmpiile de războiu ale Galiției aceştr 
administratori de „dominii“ înfățișau Austria ca „biruitoare“ asupra 
lui Napoleon „franţuzul“, iar pe Ruși ca „prietenii cei mai buni“ 
ai împărăției habsburgice. 

Dar zădarnice au fost îndemnurile şi amenințările celor mai 
mulți dintre administratorii dominiilor, căci sătenii români nu 
voiră nici întrun chip să-și trimită feciorii de bună voie la „că- 
tănie“ în oştirea Neamţului. 

Numai „veivăltăriile“ 2) (administraţiile) satelor „cămării 
împărăteşti” din Rădăuți și Frătăuți, în ocolul cărora se aflau 
mulți coloniști streini Unguri şi Nemţi, izbutiră să trimită la 
Cernăuţi pentru „Corpul bucovinean de voluntari“ un număr mai 
mare de „volintiri“, Astfel dominiul din Rădăuţi trimise în 18 
lunie 1809 pentru acest corp de voluntari 102 oameni, şi anume 
56 călăreţi, 37 pedestri înarmaţi cu sulițe, și 9 puşcaşi pe jos, 
cei mai mulţi dintre e; Iwyuri şi Nemți, din satele Rădăuţi 
„Andres=falva“ (Maneuţi), Satul- Mare, Burla şi Milișăuți *). 

Numai puţini dintre aceştia erau săteni români şi anume: 
Dumitru şi Mazim Prelipeean din Satu-Mare şi Mihai Poleac din 
Padeați. 3) 


) Vezi: Dos. K. A. praez. N 1559/8009 în Arhiva Statului din Cernăuţi. 
>) Aşa numiau Românii administraţiile Fondului bisericesc „din Bucovina“. 
3) Dos. cit, act. No. 630 şi No. 747/S0) în Arhiva Statului, Cern. 

În ziua de 1 lulie 1809 trimise la Cernăuţi și dominiul 
' Frătăuţi 32 oameni, 19 pistoale, 7 săbii, 9 lănci şi 3 cai. *) 

Între „voliniirii* din ocolul dominiului acestuia erau şi ur- 
mătorii țăranii români: Gavril Hurjui, înarmat cu 1 pușcă, | 
pistol şi 1 sabie, Istrati Chiraș şi Andrei  Bărariu, tustrei din 
Vrătăuţii-noi); apoi Lazăr Potexat, Dumitraş  Jacută, Gavril 
Constantin, şi Dumitraş Nicoară, toţi din Frăuţii-rehi; ') şi Nicolai 
Nistor, din Vicovul-de-sus, înarmat cu 1 pușcă şi 1 pistol. *) 

Toţi ceilalţi voluntari din ocolul Frătăuţilor erau Unguri şi 
Nemţi. ') Mai puțin noroc decât administratorii domeniilor Ră- 
dăuţi şi Frătăuţi, avu mandatarul „scaznaulai Solcei“ în aflarea şi 
trimiterea „volintirilor“. 

Aceasta se cunoaşte din următorul raport al acestui domi- 
niu împărătesc cătră Administraţia Bucovinei din Cernăuţi: 

„Din 1950 oameni supuşi acestui dominiu s'au aflat mama 
12, cari voesc de bună voe să plece la apărarea ţării. Ceilalţi au 
declarat cu cuvinte aspre, că vor pleca abia atunci la gtanită, 
când îi vor vedea făcând la felpe Câmpulungeni şi pe Dorneni.?) 

„Mai ales sau arătat nesupuse satele: Balaceana, Cajvana, 
Lăuzii Fhumorului, Comaneşti, Partești, Arbore, laslovăţ și Botuşana,. 

Aceste sate n'au voit să trimită niciun singur om. Vrednic 
de laudă e numai satul Suceviţa,care trimite pe cheltuiala sa 22 om. 

Nici satele de colonişti germani Arbore şi Firstenthal (Va- 
dul Vlădichii) nu s'au purtat mai bine decât satele naţionale, cari 
nici acestea n'au voit să trimită nici-un om.“ *) 

Numai două sate din „scaunul Solcei“, adecă Marginea şi 
Suceviţa, au răspuns la apelul stăpănirii, trimițând la un loc 72 

oameni, cari au mers „de bună voie! la oştirea austriacă. Satul 
Marginea a trimis 5 voluntari şi anume: pe Vasile Nichitan vo- 
luntar pedestru, „om de 45 ani, însurat, cu 5 copii; *) 

Gavril Iu, „pe jos, de 38 ani, însurat, cu 1 copil”); 
loan levemiţan, „pe jos, fecior neînsurat, de 25 ani“); Dumstraș 
Niculeea, „pe jos, îlăcău de 22 ani“ %); George Gragorean, „că- 
lare, de 45 ani, însurat, cu 2 copii“ 3). Din Suceviţa au plecat 
7 „volintiri“*, şi anume: Simion Bodnarescul, îlăcău de 20 ani, 
pe jos,3); Dumitru Chira, de 64 ani,însurat,cu 2 copii, pe j0s;%) 
Toma Botilă, de 45 ani, însurat, cu 8 copii, pe jos; An- 

1) Dos. cit. act. No. 747 509. 


) Dos. cit. act. No. 496,809 şi izvodul anexat. 
5) Din izvodul anexat la actul citat. No. 496,809. 


ti 

dei Hură, de 33 ani, neînsurat pe jos ; Vasile Ifcuș, de 24 ani; 
Iftemi Procopeiuc, de 21 ani şi Dumibu Hură, de 20 ani, tus- 
trei neînsuraţi, şi voluntari pedestri. ') 

Aceşti oameni au fost conduşi la Administraţia „cercuală“ 
a Bucovinei din Cernăuţi de cătră vornicii acestor sate Trifan, 
Grigore şi Popescul Simeon, şi aici fură înrolați în „Dicazia, bu 
covineană de Arnăuţi pedeșbi de tară? *) 


[Continuarea urmează). - 
Simeon Reli 


Răbojul cărților 
G. Ibrăileanu, Scriitori români şi străini — lași, 1927 


Noul volum al d. Ibrăileanu, aşa de bogat în toate privinţele, 
pune o piatră din cele mai de preț la templul occidentalizărit 
noastre cărturărești. Paginile sale despre scriitorii noştri pot sta 
alături, prin subtilitatea lor inanalizabilă, prin fineţea caracteri- 
zărilor şi adâncimea psichologică, — de cele mai distinse pagini 
ale oricărui critic occidental, iar cele despre străini aduc obser- 
vaţii şi suggerează altele atât de noui, încât pot întregi studii 
făcute în Apus ori lumina puncte de vedere necunoscute. Numai, 
traduse în vreun graiu european, valoarea acestora din urmă âr 
putea fi preţuită în adevăr. 

Punctul de vedere psichologic al criticei d. Ibrăileanu se 
valorifică mai ales în analiza operei scriitorilor noştri în viaţă. 
Ceeace vede D-sa., în această privinţă, în scrisul D-lui Sadoveanu 
Jean Bart, M. Codreanu, Ionel Teodoreanu, Demostene Botez sau 
1. |. Mironescu, e cu deosebire preţios şi sânt lucruri aici pe 
cari nimeni altul nu le-a văzut ori, de le-a văzut cineva, nu le-a 
priceput, ceeace e tot una. D. Ibrăileanu vede şi explică, făcându- 
ne să vedem şi să pricepem şi noi, simpli cetitori de literatură 
lucruri peste cari trecem cu cea mai mare uşurinţă. Realităţile 
cele mai simple, dar. tocmai prin asta cele mai greu de prins, 
din opera vreunui scriitor, răsar înainte-ne, în urma citirii pa- 
ginilor d-lui Ibrăileanu, cu evidenţa adevărului, unic și luminos. 
Aparenţe contradictorii din vre-o operă sau alta (d. p. realismul 
şi romantismul la d. Sadoveanu), se topesc armonic şi apar per- 
fect înţelese şi fireşti, când cunoaştem ce spune despre ea cri- 


1) Din izvodul anexat la actul 496 dos, cit. 
:) Act. No. 630 din dos. cit. 

ticul ; iar după-ce astfel D-sa ne-a alungat din suflet îndoieli și 

* nedumeriri, ne lasă să tragem concluzii şi ne încântă, în sensul 
cel mai nobil al cuvântului, cu evocare de vaste perspective şi 
preţioase suggestii. Definirea sensului operei lui lonel Teodorea- 
nu, aşa de greu definibil la o primă lectură ; fixarea ca poet, în 
mijlocul generaţiei sale, a lui Demostene Botez; Determinarea 
elementului de mare artă în opera d. Mihail Codreanu, pot e- 
xemplifica desăvârşit arfa fără păreche, precizia totuş, uneori chiar 
„în spirit matematic, a criticei d. Ibrăileanu. 

Pentru scriitorii mai vechi: Eminescu (în parte), Caragiale, 
Creangă, punctul de vedere e mai mult istoric şi sociologic. 
Pentru Caragiale, în deosebi. 

La sfărşit, „ Consideraţiile tehnice“ asupra lui Eminescu şi 
Coşbuc aduc, în acest volum, o nouă laturea preocupărilor d. 
Ibrăileanu cu privire la literatura noastră. 

Minunate sânt paginile despre scriitorii străini. 7Zoafe. E 
aici o aşa de simpatică, de înţelegătoare, de subtilă prezentare a 

„oamenilor şi operelor, încât te întorci de multeori la aceste pa- 
gini pentru a prinde complexa frumusețe a lor. Anatole France 
a găsit în d. Ibrăileanu -un interpret fără egal: o spun cu toată 
convingerea că nu exagerez de loc; însemnările marginale la 
Scrisorile lui W. James sânt un admirabil capitol de psichologie, 
iar „fragmentele“ despre Proust sânt deocamdată fragmente din- 
trun studiu de mare valoare despre creaţie şi analiză în opera 
literară, studiu pe care numai d. Ibrăileanu îl poate da ştiinţei 
-și literaturii noastre. 

Întrunind atâtea puncte de vedere din care poate fi con- 
siderată o operă literară, critica d. Ibrăileanu are totodată pentru 
cetitor un farmec ce este numai al ei: farmecul adevărului pro- 
fund, exprimat cu subtilitate şi pătrundere, enunțat lapidar, une- 
ori cu preciziune matematică. D. Ibrăileanu nu se joacă cu vor- 
bele: cuvântul nu-i la D-sa instrument pentru jonglerie superfi- 
cială, ori pentru pedante artificialități de analiză, ci este ceea ce 
trebuie să fie: vehicul pentru idei ce clarifică şi instruiesc. 

D. Ibrăileanu contemplă opera literară, nu ştiu cum, diz 
lăuntrul ei; n'o analizează din afară: de aici, acea putere de 
suggestie a spuselor D-sale. Prin subtilitate de analiză apoi, acele 
perspective aşteptate pentru spiritul cetitorului. Afară de asta, 
justeţea şi temeinicia criticei sale o singularizează în cultura noa- 
stră. Adăugându-se acestor calități o frumuseţă specifică şi at- 

mosfera aceea de pură spiritualitate ce se degajează din orice 
rând, de pe orice pagină a sa, critica D-lui Ibrăileanu e o valoa- 
re pe care n'o putea ignora nici trata ușşuratecistorigrafia cul- 


turală a viitorului. 
N. N. Răutu 


Fata înselată 


(cântec popular; 


Aşa-mi trebuiește mie 

Dacă m'am potrivit ţie! 

Să fi nu mă potrivit, 
Mândră floare-aş fi 'nflorit, 
Ca floarea de rosmalin, 

Mă purtau feciorim sin . . . 
Dar aşa m'am potrivit 
Buruiană-am odrăslit, 

Faţa mi s'a vestejit 

Trupul mi s'a betejit . . . 
Nu ţi-o fi, bade, păcat, 
Tinerea m'ai înşelat : 
Tinerică ca mlada, 

Cruduţă ca papura .. 

— Nu mio fi nici un păcat, 
Că eu nu te-am înşelat, 


Ci doar numai te-am cercat . 


Tu, de ce mi te-ai lăsat?.. 
— Dară cum nu m'oiu lăsa 
Dac' ai prins a te jura 

Că pe min! nu mă-i lăsa 
Soarele'n cer cât a sta. 


Soareie n'a răsărit, 

Tu pe min” mai părăsit. .. 
Ai! lubi-te-ar cioarele 

Şi "'ndrăgi-te-ar boalele, 
Şepte boale 

Şi-o lungoare, 

Şi'ncă două îrigurele 

Să te ţii numai de ele! 
Din arat 

Până'n cărat, 

Să te'ntoarcă mă-ta'n pat, 
Tot cu perni, cergă şi țol 
Pân'ţi-a îi tot osul gol! 
Nici cu-atât nu te-oiu lăsa, 
Şincă te-oiu mai blăstăma: 
Să fii rumăn ca ceara, 

Să te clatini ca iarba! 
Când ţi-a fi mai îndemână, 
Să nu poţi mişca o mână, 
Când îi fi mai sănătos, 

Să nu mişti un paiu de jos! 


Din M'tocul.Adâncatei, jud. Dorohoi auzit de Petru lroaie 


Multe şi mărunte... 


Pe marginea unei legende a lui Alecu _ Rusu. — 
Dintre bucăţile scrise în franţuzeşte ale marelui prozator moldo- 
vean, două îşi iau subiectul din lumea legendelor poporului. E 
vorba de poveştile respective a două stânci din munţii Neam- 
țului, una de lângă Călugăreni (La pierre du filleul), cealaltă de 
lângă Bicaz (Le rocher du Corbeau). 

Aşa cum o dă Russo pe cea din urmă, mărturisesc că nu 
mi-a prea lăsat impresie de autenticitate, cu toată asigurarea lui 
Alecsandri că a fost „culeasă la Bicaz !) şi cu toate că se 
“ştie că fostul judecător din Piatra cutreiera adeseori ţinutul ?). 
' Legenda mi-a părut inventată de scriitor. Aceasta cu atât mai 
mult, cu cât în vara anului 1926, trecând pe lângă faimoasa 
stâncă, am auzit o poveste a ei, care are toate şansele să fie 
autentică. lată-i cuprinsul: Dumnezeu ar fi vrut săzi”” înece 
cândva pe oameni. in ce chip? l-a dat unui corb o stâncă mare, 
so aruncen Bistriţa şi s'o iezească. Corbul a şi plecat, dar în 
drum, la doi paşi de destinaţie, a scăpat stânca din cioc. De 
aici numele de „Piatra Corbuiui'. „Aşa povestesc țăranii“, a 
adăugat cel ce mi-a spus:0, cărăuşul meu, de fel din Bicazul 
"unguresc 3). 

Observ că această legendă mi se pare cu totul conformă 
“spiritului poporului şi nevoilor lui de a explica ciudățenii ale 
naturii 4). Stânca de care e vorba, un monolit trântit lângă apa 
; Bicazului, cu totul ruptă de şirul stâncilor din apropiere, pare 
;într'adevăr căzută din cer. 

Alături de legenda auzită de mine, cea a lui Rusu mi 
“s'a părut o iscodire a lui, în stil romantic. Și totuşi nu e aşa. 
Interesându-mă ulterior la Bicaz de „poveştile“ cari circulă în 
“legătură cu „Piatra Corbului“, mi s'a comunicat o legendă iden- 
“tică, în ce priveşte fondul, cu cea dată de Rusu. O dau în 1e- 
sumat, ea nefiindu-mi transmisă în graiul poporului. In vremea 
vechie, stăpânia în ținutul Neamţului un domn a cărui frumseţă 
„de fată se chiema Corbiţa. Năvălesc Tătarii, hanul lor o vede 
şi-i place. Ea fuge în munţi. Urmărită, fata ajunge pe stânca de 
lângă apa Bicazului. Tătarii dau de ascunzişul ei. Piatra aceasta 
nefiind decât pe o parte posibilă la scoborit, şi aceasta fiind 
luată de Tătari, Corbiţa se aruncă în valurile râului. In acest 
“timp Hanul se afla pe o altă stâncă mai mică, la vre-o 300 de 
metri depărtare de cea mare. De atunci piatra de pe care sa 


1) Cf. Convorbiri Literare VI, 438. 

2) Cf, Al. Russo, Piatra Corbului şi Soveja. Notiţă istorică de P.V. fia- 
neş. Bucureşti, 1908 (Biblioteca populară enciclopedică „Socec“) p. VII-lX. 

2) Al cărui nume l-am pierdut odată cu fişa pe care însemnasem po- 
vestea lui, pe care o dau din amintite. 

:) Să nu uităm că corbul apare în Testamentul vechiu chiar în legătură 
cu potopul. La fel în legendele explicative ale potopului la popoarele primi- 
dive. Cf, Frazer, Le folklore dans Vancien testament Paris, 1924 p. 108-110. 


i 

aruncat Corbiţa s'a numit „Piatra Corbiţei“, iar mai tărziu i sa 
zis „Piatra Corbului.“ lar cea pe care se afla Hanul sa numit 
„Hantătarul“. 

D|. S. Borş, învăţător la Bicaz, care a avut bunăvoința să-mi 
comunice această legendă, adaugă că bătrânul Dumitru Puş- 
caşu, de 74 de ani, i-a spus: „Piatra Corbului“ se numeşte ast- 
fel de la nişte corbi care-şi făceau în fiecare an cuib în vâriul 
ei. lar piatra ce-i zice „Hantătarul“ se cheamă „Piatra Colibei'“ 
pentru că e scobită şi te poţi adăposti sub ea ca'ntr'o colibă”. 

În corbii de cari aminteşte informatorul d-lui Borş, nutre- 
buie oare să vedem o reminiscență a legendei povestite de că- 
răușul meu — corbul cu stâncan cioc? Fapt e că avem de-a 
face cu două legende ale aceleiaşi stânci. Cea auzită de mine 
trebuie să fie cea mai veche —socotind după caracterul ei mito- 
logic. Ea nu caută să explice numai numele stâncii, ci  însaşi 
proveniența şi aşezarea ei neobicinuită. Legenda dată de Rusu 
pare a fi mult mai nouă. Poate deaceea şi circulă mai mult. 
După toate probabilitățile şi el va fi auzit-o cu numele de Cor- 
bița — pe care îl şi aminteşte odată *) — și nu Maria, cum 0 
întălnim în Le rocher du Corbeau. Acest nume e atestat, (pentru 
stâncă) şi 'n Dicfionarul Județului Neamţu al lui €. Gheorghiu; 
„Stânca Corbiţii“ 5. Rusu a ţinut însă să amplifice povestea, să-i 
dea un logodnic fetei - de el vorbeşte şi Dicţionarul citat —, 
numele de Corbu tatălui etc. Motivul este însă popular, dovadă 
legenda care circulă şi astăzi în ţinut. 

De altfel şi cealaltă legendă a lui Rusu, La pierre du fil- 
leul, e atestată — în germene — şi anume de un alt scriitor al 
timpului care se ocupa de ceeace astăzi numim folclor, de Asa- 
„chi. Numele îl întălnim în următoarele versuri ale cunoscutei sale 
"balade Turnul lui Butu: 

„Peatra - Teiul a ura 
Păn cucoşul va cânta“. 
“lar motivul, în nota: „Peatra Teiului după tradiţie poporană un 
lăcaş a diavolilor“. (In broşura: Lupfa Moldovenilor cu cava- 
„erii crucieri la anul 1423 etc, laşi, 1845, p. 11. După cât avem 
cunoştinţă, această cotă lipseşte în alte ediţii ale baladei). 
* lon Muşlea 


«& - 
1) Alexandru Russo, Serierz, Publicate de Petre Y. Haneș. Ediţia 
„Acedemiei Române. Bucureşti, 1908. p, 305. 
=) Apud Petre. V.. Haneş, Alexandru Iusso. Bucureşti, 1901.p.80,nota 1. 

Cum ne înduioşează N.N. Vasiliu şi cum ne consolează 
Radu Cosmin.— 

N'o să mă străduiesc de a-i arăta d-lui N. N. Vasiliu cine-o- 
fi „cunoscutul*) folclorist, filolog, sau cum așa ceva, cu misteri- 
oase îndeletniciri pe lângă spitalul (umen)?) din Suceava” (vezi 
nedumerirea d-lui N. N. Vasiliu în „Țara de jos“ An. IV 1927, 
98). Ba n'o să mă străduiesc nici de a semnala din nou?) inefa- 
bila superficialitate a acestui ditui-Vasiliu care, pretându-se la atât 
de ieftinul procedeu al generalizării dintr'un singur condeiu, de- 
creta mai ieri despre nemernicile reviste „de provincie“ că „sin- 
gura preocupare constantă a publicaţiilor acestora e să se apropie 
cât mai mult de nivelul celor bucureştene“, neaducând [ele] nici 
„un cât de slab ecou al vieţii din imediata lor apropiere. Nimic 
din personalitatea ținutului unde apar... Şi nimic din folclorul 
regiunii.. «!— La ce bun această strădanie a mea în faţa betegiei 
solistice care cu orce preţ ţine să afirme că albul nu e negru?! 

Dar ceea ce totuşi înduioşează, sânt recentele lacrimi ... de 
cerneală, cu cari acelaş N.N. V.inundă „Țara de jos“ 1927, 99— 
lacrimi ca acestea deci: „Nouă însă ne vine a plânge când con- 
statăm că au trecut atâţia ani dela unire şi totuşi diferenţele de 
nivel intelectual şi de mentalitate, dintre deosebitele provincii 
desrobite și regatul, au rămas încă dureros de isbitoare...“ 

„.. Şi totuşi nu ne prea putem întovărăşi amarei plânsori a 
d-lui Vasiliu, fiindcă d. p., de dată foarte recentă, în Maiu 1927, 
marele —un alt mare— „inspector al activităţii culturale extrașco- 
lare“, Radu Cosmin, într'un minunat iuruş al ofensivei sale cul- 
furaie, ne-a cosolat cu desăvărșire de acele „dureros de isbitoare“ 


diferenţe „de nivel intelectual şi de mentalitate“. Suceava noastră, 


bântuită de inspecția culturală a d-lui Radu Cosmin, s'a învred-- 
nicit atunci să înregistreze cele mai noui modificări inspectorial- 
culturale în do:neniul mitologiei antice [aflând d. p. că Anfeu e 
îiul Flygeei etc.]. Ba aceeaşi Suceavă, cuibar de ruginit provin- 
cialism, a putut confirma decernerea premiului l-iu de geniu at 
banalității, conterit crainicului cultural Radu Cosmin de E. Lo- 
vinescu |Crifice vol. VII pag. 96]. Amănuntul merită să fie prins 
şi el în dosarul /rdocifății provincialiste: „D-lor,am răgușit ; nu 
:) necunoscutul“ folclorist... — nuanţează bunăvoința Vasiliană. 


*) ustrul Vasiliu îşi debitează deci spiritele și între paranteze !. .. 
5) Vezi „Făt-frumos“ An. Il 1927, 94 şi „Junimea literară“ An. XVI: 


1927, 121. 

vă miraţi cam răguşit. Am răgușşit alaltăieri în Sălaj, şi ieri în 
Rădăuţi. Şi mort de-aş fi fost, îmi luam patul ca Lazar şi tot 
veniam în mijlocul D-Voastre..!« — se extazia furibundul Radu 
Cosmin... lar duiumul elevilor Suceveni, cu gândul poate la ma- 
rele nejnspector Gh. Lazăr din Avrig, își deghiza izbucnirile ila- 
viante cu frenetice aplause— adevărate ovațiuni pentru geniu! ba- 
nalității şi pentru suveranul ignoranței... 

„Pria Iţcani şi Predeal nu se întră într'o ţară de barbarie“— 
preciza mai anii trecuţi N. lorga. Precizare care nu numai în 
zilele lui Dr. E. Kozak [1904], dar şi'n cele ale mistificătoarei şi 
conştientei reavoinţi N. Vasiliene şi'n cele ale bietelor specimene 
Radu-Cosmineşti — rămâne actuală! 


EI 
+ * 


Generalizare ieftină. — Insistând asupra unui ciclu de 
„poeme“, manuscris din veacul al XVII-lea, cu „poeme“ în versuri 
şi şchioape şi searbede,—d-l Em. Grigoraş (cu articolul Ur ciclu 
de poeme din „Propilee. literare“ An. II. 1927 Nr. 6) ajunge (la 
(pag. 19) până la următoarea foarte riscată concluzie: „atât autorii 
cunoscuţi, cât şi limba celor necunoscuţi, situează ciclul acesta 
de poeme în Muntenia. Deci Muntenia cu arhitectura ei bizan- 
tină are şi poezie bizantină. Era şi de așteptat. Mai aproape de 
Bizanţ ca Moldova, ea trebuia să-i sufere influența. In timp ce 
Moldova se dedă la manifestaţiuni de cultură europene, cu Do- 
softei, Varlaam, Petru Movilă, Spătarul Milescu şi D. Cantemir, 
Muntenia se mulţumeşte cu Poezie“. 

O precizare cliiar numai în această parte de „concluzii“! 
N'o fi oare mult mai multă poezie, mai mult pitoresc al limbii 
şi al fondului chiar, în nesinchisita formă prozaică a atâtor manu- 
scrise (şi moldovene, nu numai muntene!) cu aceleaşi elemente 
de fond (/sforia Troadei, Alixăndria, etc.)— mult mai multă po- 
ezie deci în aceste neversificate și general răspândite manuscrise, 
decât în bietele versificaţii semna!'ate acum cu atâta emfază („Am 
descoperit de data aceasta, că în secolul al XVII, cât şi în cel al 
XVIII, am avut o literatură, în cadru! oriental...“ etc. pag. 17) de 
d-l Grigoraş? 

Dar culminaţia exagerăsilor d-lui Grigoraş (pag. 19): „iu 
timp ce Transilvania nu ajunge dacât la filologi şi istorici, şesul 
Dunării (deci — chipurile — Muntenia !) ne arată drumul literaturii“ ! 

Oare? Dar nemernicul de I. Budai-Deleanu, nu precumpen- 
eşte !) el oare de zeci de ori cu vârf şi îndesat, toată îngrămădeala: 
de „versuri“ insipide descoperite de d-l Em. C. Grigoraş? 


Brătescu-Voineşti în nemţeşte-— „Prager Presse“ (An. 

VII 1927 NO.17. din 26 Iunie a. c.), organ oficial al guvernului 
ceho-slovac, ni-l dă pe Bieful Tric în traducerea d-lui H. Block. 
Leca Morariw 


PENTRU CARTEA ISTRO-ROMÂNEASCĂ! — Fon- 
dul „E. 1.* a mai sporit cu următoarele daruri: 1.500 lei dela 
revista „Floarea Soarelui“, Bucureşti, Aleea Blank B. 39; 
câte 500 lei dela P. €. Sa Păr. Econom Dumitru Furtună, 
Dorohoi şi dela d. Dr. Vasile Marcu avocat Cernăuţi; 200 lei 
dela d. Mie Doboş-Boca revizor școlar Suceava; câte 100 lei 
dela d-nii huca Buliga dir. şcol. Pâtrăuţi pe Suceava, Gh. So- 
lonar învățător ibidem; Modest Buliga dir. școl. Stroieşti 
(jud. Suceava) şi d-l Vasile Solonar din Pătrăuți pe Suceava; 
câte 50 lei dela d-nii Dr. Mardarie Cerlincă bibliotecar uni- 
versitar Cernăuţi, Dr. Calistrat Șotropa profesor Cernăuţi 
şi Al. Vasiliu învăţător Tătărași (jud, Fălticeni); 25 lei dela d. 
Dim. bumiceanu subprefect Cernăuţi.— Fondul „C. 1.“ (Carnet 
de depuneri Nr. 671 dela Banca Suceveană, Suceava) sa ridicat 
deci, din 10 lanuarie 1927 până astăzi, la suma de 19,525 lei 
plus 635 lei dobândă (-30 lunie 1927) — 20.160 lei! 


De-ale Administraţiei 

Ctitorii noștri. — Revista „Făt-frumos“ s'a mai învredni- 
cit de următoarele daruri: 10.000 lei dela Înaltul Consiliu £E- 
parhial ort. or. din Bucovina; câte 350 lei. dela d-nii Nicolai 
Prelici inspector general de finanţe Cernăuţi, Dr. Vasile Marcu 
avocat Cernăuţi şi Iancu Pavel inginer Moreni (jud. Prahova); 
câte 150 lei dela d-nii Dr. Isidor Bodea medic-director Cernăuţi,. 
Dr. Minodor Bendevschi, notar public Rădăuţi şi Teofil Grama- 
tovici director general Cernăuţi; 100 lei dela d. Aurel Barbier 
profesor Râmnicul-Sărat şi Numitor Lifeanu avocat Cernăuţi ;. 
60 lei dela d. Dr. Calistrat Șotropa profesor Cernăuţi; 50 lei 
' dela P.C. Sa Păr. /oan Nisioiu preot Corovia (jud. Cernăuţi) ; 25 /ei 
dela d. Dim. Lumiceanu subprefect (Cernăuţi. — Mulţumiri cordiale? 


1) Vezi şi „Făt-Frumos“ An. | 1926, 24. 


Apare tot la două luni 


REDACȚIA ŞI ADMINISTRAȚIA: 


SUCEAVA, Spital 


ABONAMENTUL (achitat numai anticipativ): 


În Ţară 150 lei pe an 
In Străinătate 600 lei pe an 


Colaboratorii plătesc*) numai 100 lei pe an. 


L. Mărin 
Cântece populare 
Leca Morariu 


C. Berariu 
I. Urban larnik 


Barbu Pruteanu 
Al. Procopovici 


Cântec haiducesc 
Pericle Pajahagi 


Vorbe adânci 
Chr. Geagea 
Cântece 


Simeon Rali 
N.N. Răutu 


Fata irişelată (cântec popular) 
I. Muşlea și Leca Morariu 


CURISINSUI 


ț Dimitrie Dan 

culese de Dim. Dan 

Pentru cea mai artistică scrisoare 
a lui Creangă 

Penumbră (versuri) 

Scrisoare (din 1888) cătră 1. Ne- 
gruzzi 

Când a împlinit Domnița 16 ani 
(versuri) 

Arhetipul husit al catehismelor 
noastre luterane (sfărșit) 

cules de Leca Morariu 

Boulu-i  pravdă-al Dumnidzău 
(în dialect aromân) 

cuiese de P. Iroaie 

Funcţionarul turc 

cu'ese de Fr. Vrânceanu, Alex. 
Gh. Morariu, Leca Morariu şi 
Ax. Biieţehi- Oprişanu 
Mandatarui din Humor (1809) 
Ribojul cărţilor 

cules de P. lroaie 

Multe şi mărunte ... 


Pentru Cartea Istro- Românească; De-ale administraţiei; Bibliografie. 


*) Le atragem însă atenţia că mai sânt și reviste cari îşi plătesc cola- 
R 


boratorii! 


Bibliografie 


Cărţi 


Leca Morariu, Decameronele strămoșilor noșiri Extras din Omagiu lui 
1. Bianu, Bucureşti 1927. 

A. Gorovei, Societatea naţiunilor, Bucureşti *'Cartea rom. 

Ecom. D. Furtună, Cântece bătrânești din părțile Prutului, București 
1927. 

C. Gane, Intâmplarea cea mare, Bucureşti „Cartea rom.“ 

lon Mureşanu, Ardealul, Bucureşti „Cartea rom.“ 

P. Constantinescu-laşi Originalitatea pridrorului deschis în arhileclura 
românească, laşi 1927. 

P. Constantinescu-laşi Evolfaa stilului moldozenesc, laşi 1927. 

Al. Popescu -Lelega, Lirica portugheză de azi, Craiova (1927). 

Gh. Gh. Burghele, Adunarea constituantă a Romăniei Dorohoi 1927. 

V. Tempeanu, Sappho traged. în 5 acte trad. din Fr. Grillparzer, Făl- 
ticeni (1927). 

N. Drăganu, Răspuns la un răspuns Extras din „Junimea literară'* 1921, 
Cernăuţi 1927. 

p. Sireteanu, Amintiri din războiul pentru independență Extras din 
„Junimea literară“ 1927, Cernăuţi 1927. 

N. Georgescu-Tistu, Corresponce d'un secrâtaire princier en Roumanie 
Emile Picot (1866-1865) Paris 1927. 

N. Georgescu-Tistu, Emile Picot ei ses travouz relalifs aux Roumains, 


Paris 1927. 
Sever Pop, Buts et methodes des enqudtes dialectales, Paris 1921. 


Piese muzicale 


Treizeci cântece populare alese din culegerile premiate . . . de Societa- 
tatea compozitorilor români în 1925, Bucureşti 1927, 


Buletine, anuare 


Buletinul facultății de ştiinţe din Cernăuţi An. | 1927 fascic. 1 cu stu- 
dii de fizică, chimie, botanică, zoologie şi geologie. 

Tiberiu Crudu Șapte uni din viața unei școli normale, Botoşani 1927. 

Raportul Societăţii academice române „Junimea“ (Cernăuţi) pe anii 
1908/1909 - 1925 1926. 


